stanford-oval/wikipedia huggingface dataset:
Hydrostachyaceae

| Hydrostachyaceae |
| --- | --- |
 Hydrostachys imbricata
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Cornales
Heimo::  Hydrostachyaceae  Engl., nom. cons.
Suvut
 Hydrostachys Thouars 
Katso myös
   Hydrostachyaceae Wikispeciesissä   Hydrostachyaceae Commonsissa 
Infobox OKNimi-testi OK: 
Hydrostachyaceae on koppisiemenisten Cornales-lahkoon kuuluva kasviheimo, jossa on vain yksi afrikkalainen vesikasvisuku Hydrostachys ja 20 lajia.
Tuntomerkit

Kasvit ovat upoksissa kasvavia yksivuotisia tai monivuotisia ruohoja, joiden juuret ovat jälkijuuria. Lehdet ovat järjestyneet kierteisesti ruusukkeiksi ja ovat monimutkaisesti liuskoittuneet ja korvakkeelliset. Kukinto on tähkämäinen, ja siinä on yksineuvoisia kukkia; kasvit ovat kaksi- tai harvemmin yksikotisia. Kukat ovat kehättömiä. Hedekukissa on kaksi hedettä. Hedelmä on liiteluomainen kota, jossa on vähäpätöisen pieniä ja limapintaisia siemeniä. Siemenet ovat kokonaan tai lähes ravintovarastottomia. Kromosomiluku n = 10–12.
Levinneisyys

Lajit kasvavat Keski- ja Etelä-Afrikassa sekä Madagaskarilla.
Luokittelu

Hydrostachys on tuottanut kasvisystemaatikoille päänvaivaa. Cronquist (1981) ja Takhtajan (1997) pitivät sitä Lamiidae-ryhmään kuuluvana, ja se on yhdistetty myös Hydrangeales-, Saxifragales- tai Malpighiales-lahkoon. Heimon on ehdotettu kuuluvan myös Lamiales-lahkoon.
Luokittelu > Lajeja

Lajeja:
Hydrostachys angustisecta Engl.
Hydrostachys decaryi H.Perrier
Hydrostachys distichophylla A.Juss.
Hydrostachys fimbriata C.Cusset
Hydrostachys imbricata A.Juss.
Hydrostachys insignis Mildbr. & Reimers
Hydrostachys laciniata Warm.
Hydrostachys longifida H.Perrier
Hydrostachys madagascariensis Steud.
Hydrostachys maxima H.Perrier
Hydrostachys monoica H.Perrier
Hydrostachys multifida A.Juss.
Hydrostachys perrieri C.Cusset
Hydrostachys plumosa A.Juss. ex Tul.
Hydrostachys polymorpha Klotzsch
Hydrostachys stolonifera Baker
Hydrostachys triaxialis Engl. & Gilg
Hydrostachys trifaria H.Perrier
Hydrostachys verruculosa A.Juss.
Aiheesta muualla

Hydrostachys polymorpha, tuntomerkkejä, kuvia: http://www.plantzafrica.com/planthij/hydropoly.htm (Arkistoitu – Internet Archive)
Formula 2 Azerbaidžanin Grand Prix 2019

|  Formula 2 Azerbaidžanin Grand Prix 2019 |
| --- | --- |
 2. osakilpailu 12 osakilpailusta kaudella 2019. 

Päivämäärä:  27. huhtikuuta 2019
Sijainti:  Baku, Azerbaidžan
Rata:  Katurata   6,003 km
Lauantain kilpailu
Pituus:  26 kierrosta, 156,078 km
Sää:   Aurinkoinen
Paalupaikka
Kuljettaja:   Nobuharu Matsushita  (Carlin)
Aika:  1.54,555
Nopein kierros
Kuljettaja:   Jack Aitken  (Campos Racing)
Aika:  1.56,961 (kierroksella 25)
Palkintokoroke
Ensimmäinen:   Jack Aitken  (Campos Racing)
Toinen:   Nyck de Vries  (ART Grand Prix)
Kolmas:   Jordan King  (MP Motorsport)
Sunnuntain kilpailu
Pituus:  19 kierrosta, 114,057 km
Sää:   Aurinkoinen
Nopein kierros
Kuljettaja:   Sérgio Sette Câmara  (DAMS)
Aika:  1.57,941 (kierroksella 19)
Palkintokoroke
Ensimmäinen:   Nicholas Latifi  (DAMS)
Toinen:   Juan Manuel Correa  (Sauber Junior Team by Charouz)
Kolmas:   Jack Aitken  (Campos Racing)
Formula 2 Azerbaidžanin Grand Prix 2019 oli Formula 2 -kauden 2019 toinen osakilpailu, joka ajettiin 27.–28. huhtikuuta Bakun katuradalla Azerbaidžanissa.
Tulokset > Aika-ajot

| Sija | Nro | Kuljettaja | Talli | Aika | Ero | Lähtöruutu |
| --- | --- | --- | --- | --- | --- | --- |
| 1 | 2 |  Nobuharu Matsushita | Carlin | 1.54,555 |  | 1 |
| 2 | 4 |  Nyck de Vries | ART Grand Prix | 1.54,999 | +0,444 | 2 |
| 3 | 8 |  Luca Ghiotto | UNI-Virtuosi Racing | 1.55,037 | +0,482 | 3 |
| 4 | 5 |  Sérgio Sette Câmara | DAMS | 1.55,677 | +1,122 | 4 |
| 5 | 16 |  Jordan King | MP Motorsport | 1.55,704 | +1,149 | 5 |
| 6 | 9 |  Mick Schumacher | Prema Racing | 1.55,797 | +1,242 | 6 |
| 7 | 6 |  Nicholas Latifi | DAMS | 1.55,835 | +1,280 | 7 |
| 8 | 15 |  Jack Aitken | Campos Racing | 1.55,949 | +1,394 | 8 |
| 9 | 19 |  Anthoine Hubert | BWT Arden | 1.56,138 | +1,583 | 9 |
| 10 | 21 |  Ralph Boschung | Trident | 1.56,153 | +1,598 | 10 |
| 11 | 11 |  Callum Ilott | Sauber Junior Team by Charouz | 1.56,215 | +1,660 | 11 |
| 12 | 1 |  Louis Delétraz | Carlin | 1.56,326 | +1,771 | 12 |
| 13 | 7 |  Zhou Guanyu | UNI-Virtuosi Racing | 1.56,454 | +1,899 | 13 |
| 14 | 20 |  Giuliano Alesi | Trident | 1.56,555 | +2,000 | 14 |
| 15 | 3 |  Nikita Mazepin | ART Grand Prix | 1.56,568 | +2,013 | 15 |
| 16 | 14 |  Dorian Boccolacci | Campos Racing | 1.56,653 | +2,098 | 16 |
| 17 | 12 |  Juan Manuel Correa | Sauber Junior Team by Charouz | 1.56,936 | +2,381 | 17 |
| 18 | 18 |  Tatiana Calderón | BWT Arden | 1.58,164 | +3,609 | 18 |
| 19 | 17 |  Mahaveer Raghunathan | MP Motorsport | 2.00,747 | +6,192 | Varikko |
| 20 | 10 |  Sean Gelael | Prema Racing | Ei aikaa |  | 19 |
Lähde:
Tulokset > Lauantain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 15 |  Jack Aitken | Campos Racing | 26 | 1:02.27,628 | 8 | 25+2 |
| 2. | 4 |  Nyck de Vries | ART Grand Prix | 26 | +2,221 | 2 | 18 |
| 3. | 16 |  Jordan King | MP Motorsport | 26 | +4,134 | 5 | 15 |
| 4. | 6 |  Nicholas Latifi | DAMS | 26 | +4,604 | 7 | 12 |
| 5. | 14 |  Dorian Boccolacci | Campos Racing | 26 | +9,499 | 16 | 10 |
| 6. | 10 |  Sean Gelael | Prema Racing | 26 | +12,313 | 19 | 8 |
| 7. | 12 |  Juan Manuel Correa | Sauber Junior Team by Charouz | 26 | +13,154 | 17 | 6 |
| 8. | 3 |  Nikita Mazepin | ART Grand Prix | 26 | +13,676 | 15 | 4 |
| 9. | 8 |  Luca Ghiotto | UNI-Virtuosi Racing | 26 | +14,613 | 3 | 2 |
| 10. | 19 |  Anthoine Hubert | BWT Arden | 26 | +18,200 | 9 | 1 |
| 11. | 17 |  Mahaveer Raghunathan | MP Motorsport | 26 | +29,798 | Varikko |  |
| 12. | 21 |  Ralph Boschung | Trident | 26 | +1.00,507 | 10 |  |
| 13. | 2 |  Nobuharu Matsushita | Carlin | 25 | +1 kierros | 1 | 4 |
| Kesk. | 5 |  Sérgio Sette Câmara | DAMS | 19 | DNF | 4 |  |
| Kesk. | 1 |  Louis Delétraz | Carlin | 19 | DNF | 12 |  |
| Kesk. | 11 |  Callum Ilott | Sauber Junior Team by Charouz | 18 | DNF | 11 |  |
| Kesk. | 18 |  Tatiana Calderón | BWT Arden | 16 | DNF | Varikko |  |
| Kesk. | 7 |  Zhou Guanyu | UNI-Virtuosi Racing | 16 | DNF | 13 |  |
| Kesk. | 9 |  Mick Schumacher | Prema Racing | 7 | DNF | 6 |  |
| Kesk. | 20 |  Giuliano Alesi | Trident | 0 | DNF | 14 |  |
Lähde:
Tulokset > Sunnuntain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 6 |  Nicholas Latifi | DAMS | 19 | 48.43,284 | 4 | 15 |
| 2. | 12 |  Juan Manuel Correa | Sauber Junior Team by Charouz | 19 | +0,961 | 2 | 12 |
| 3. | 15 |  Jack Aitken | Campos Racing | 19 | +1,521 | 8 | 10 |
| 4. | 4 |  Nyck de Vries | ART Grand Prix | 19 | +2,602 | 7 | 8 |
| 5. | 9 |  Mick Schumacher | Prema Racing | 19 | +3,247 | 19 | 6 |
| 6. | 5 |  Sérgio Sette Câmara | DAMS | 19 | +4,060 | 14 | 4+2 |
| 7. | 14 |  Dorian Boccolacci | Campos Racing | 19 | +6,503 | 6 | 2 |
| 8. | 10 |  Sean Gelael | Prema Racing | 19 | +7,724 | 3 | 1 |
| 9. | 11 |  Callum Ilott | Sauber Junior Team by Charouz | 19 | +7,729 | 16 |  |
| 10. | 7 |  Zhou Guanyu | UNI-Virtuosi Racing | 19 | +9,293 | 18 |  |
| 11. | 19 |  Anthoine Hubert | BWT Arden | 19 | +11,074 | 10 |  |
| 12. | 2 |  Nobuharu Matsushita | Carlin | 19 | +11,235 | 13 |  |
| 13. | 17 |  Mahaveer Raghunathan | MP Motorsport | 19 | +17,584 | 11 |  |
| Kesk. | 3 |  Nikita Mazepin | ART Grand Prix | 12 | DNF | 1 |  |
| Kesk. | 8 |  Luca Ghiotto | UNI-Virtuosi Racing | 12 | DNF | 9 |  |
| Kesk. | 16 |  Jordan King | MP Motorsport | 12 | DNF | 5 |  |
| Kesk. | 20 |  Giuliano Alesi | Trident | 0 | DNF | 20 |  |
| Kesk. | 18 |  Tatiana Calderón | BWT Arden | 0 | DNF | 17 |  |
| Kesk. | 21 |  Ralph Boschung | Trident | 0 | DNF | 12 |  |
| Kesk. | 1 |  Louis Delétraz | Carlin | 0 | DNF | 15 |  |
Lähde:
Muuta

Juan Manuel Correan uran ensimmäinen palkintokorokesija ja pisteet.
Nikita Mazepinin uran ensimmäiset pisteet.
Isaac Makwala

| Mitalit | Mitalit | Mitalit |  |
| --- | --- | --- | --- |
|  Isaac Makwala Lontoon MM-kilpailuissa vuonna 2017. |  Isaac Makwala Lontoon MM-kilpailuissa vuonna 2017. |  Isaac Makwala Lontoon MM-kilpailuissa vuonna 2017. |  |
Maa:  Botswana
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | 4 × 400 metriä |  |
| Afrikan kisat  | Afrikan kisat  | Afrikan kisat  |  |
|  Kultaa |  Alger 2007 |  4×400 metriä |  |
|  Kultaa |  Brazzaville 2015 |  400 metriä  |  |
|  Hopeaa | Brazzaville 2015 | 4×400 metriä  |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Porto-Novo 2012 | 400 metriä |  |
|  Kultaa | Marrakech 2014 | 400 metriä |  |
|  Kultaa | Marrakech 2014 | 4×400 metriä |  |
|  Hopeaa | Addis Abeba 2008 | 400 metriä |  |
|  Hopeaa | Nairobi 2010 | 4×400 metriä |  |
|  Hopeaa | Marrakech 2014 | 200 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Gold Coast 2018 | 400 metriä |  |
|  Kultaa | Gold Coast 2018 | 4 × 100 metriä |  |
Isaac Makwala (s. 29. syyskuuta 1986 Tutume) on botswanalainen pikajuoksija, joka kilpailee pääosin 200 ja 400 metrillä. Hän on 4 × 400 metrin viestijuoksun olympiamitalisti.
Makwala sijoittui Pekingin maailmanmestaruuskilpailuissa 2015 neljälläsadalla metrillä viidenneksi ajalla 44,63. Rio de Janeiron olympialaisissa 2016 hän kuului viidenneksi sijoittuneeseen Botswanan joukkueeseen 4 × 400 metrin viestissä. Lontoon MM-kilpailuissa 2017 hän oli 200 metrillä kuudes. Vuonna 2021 järjestetyissä Tokion olympialaisissa hän juoksi avausosuuden Botswanan pronssijoukkueessa 4 × 400 metrin viestissä ja sijoittui 400 metrillä seitsemänneksi. Eugenen MM-kilpailuissa 2022 hän karsiutui 400 metrin välierissä ja oli pitkässä viestissä kuudes. IAAF World Relays -kilpailuissa hän sai 4 × 400 metrin viestissä kultaa 2024, jolloin tosin juoksi vain alkuerissä sekä hopeaa 2017 ja pronssia 2021.
Makwala on saavuttanut Afrikan kisoissa 400 metrillä kultaa 2015 sekä 4 × 400 metrin viestissä kultaa 2007 ja hopeaa 2015. Yleisurheilun Afrikan-mestaruuskilpailuissa hän on saavuttanut 200 metrillä hopeaa 2014, 400 metrillä kultaa 2012 ja 2014 ja hopeaa 2008 sekä 4 × 400 metrin viestissä kultaa 2014 ja hopeaa 2010. Gold Coastin Kansainyhteisön kisoissa 2018 hän voitti kultaa sekä 400 metrillä ajalla 44,35 että 4 × 400 metrin viestissä.
Makwala pitää hallussaan maansa ennätystä neljällä sadalla metrillä. Aiemmin hänen nimissään ovat olleet Botswanan ennätykset myös 100 ja 200 metrillä. 14. heinäkuuta 2017 Makwala juoksi Madridissa ensin 400 metriä aikaan 43,92 s ja 75 minuuttia myöhemmin 200 metriä aikaan 19,77 s. Hänestä tuli ensimmäinen juoksija joka on saman illan aikana juossut 400 metriä alle 44 sekunnin ja 200 metriä alle 20 sekunnin.
Henkilökohtaiset ennätykset

100 metriä: 10,20 s (Gaborone 2014)
200 metriä: 19,77 s (Madrid  2017)
400 metriä: 43,72 s (La Chaux-de-Fonds  2015, NR)
Itäinen komppania

Itäinen komppania (saks. Kaiserliche privilegierte orientalische Kompagnie) oli Pyhän saksalais-roomalaisen keisarikunnan johtama kauppakomppania keisari Kaarle VI:n aikakaudella vuosina 1719–1740. Komppanian tavoitteena oli vahvistaa keisarikunnan kauppaa Balkanilla ja se nautti laajoista oikeuksista keisarikunnan sisällä.
Komppaniassa oli lukuisia ongelmia ja esimerkiksi kuljetus- ja tuotantomaksut nousivat kohtuuttomiksi. Näin esimerkiksi Triesten vapaasatamassa Ruotsista tuota teräs ja rauta, jota kuljettiin alankomaalaisilla ja brittiläisillä laivoilla, oli halvempaa kuin keisarikunnan muilta alueelta tuotu. Komppania oli jo vuonna 1731 pahasti velkaantunut. Tavoite Balkanin kaupan vahvistamisesta epäonnistui ja komppania purettiin vuonna 1740.
Fujioka

| Fujioka (藤岡市) |
| --- | --- |
 Takayama-shan silkinviljelykoulu
 lippu:  symboli
 Fujiokan sijainti Gunman prefektuurissa
 Fujioka
 Koordinaatit: 36°15′31″N, 139°04′28″E 
Valtio:  Japani
Alue:  Kantō
Prefektuuri:  Gunman prefektuuri
Pinta-ala:  
 – Kokonaispinta-ala:  180,29 km²
Väkiluku (09/2020):  64 451
 – Väestötiheys:  357 as./km²
Symbolit:  
 – Puu:  Osmanthus fragrans, kamferipuu, sugi
 – Kukka:  Japaninsinisade, tulisalvia, talvikirsikka
 
 https://www.city.fujioka.gunma.jp/ 
Infobox OKVirheellinen NIMI-arvo: 
Fujioka (jap. 藤岡市, Fujioka-shi) on Japanin kaupunki Honshūn saarella Kantōn alueella Gunman prefektuurissa. Se sijaitsee sisämaassa prefektuurin eteläosassa Kannajoen vasemmalla rannalla. Kaupungin alue on muodoltaan pitkänomainen, ja idässä siihen kuuluu vuoristoalueita, huomattavimpana Mikabovuori. Etelässä kaupunki rajautuu Saitaman prefektuuriin. Fujiokassa on 64 451 asukasta (syyskuussa 2020) ja sen pinta-ala on 180,29 neliökilometriä.
Fujiokaa palvelee JR Higashi-Nihonin Hachikō-linja.
Kuvia

Gunma-Fujiokan rautatieasema
Fujisengen-jinja
Fujiokan keskustaa Taishō-kaudella
Fujiokan kantakaupunki vuoden 1986 ilmakuvassa
Aiheesta muualla

Kuvia tai muita tiedostoja aiheesta Fujioka Wikimedia Commonsissa
Kaupungin internetsivut (japaniksi)
Georges Akieremy

Georges Akieremy Owondo (s. 15. syyskuuta 1983) on gabonilainen jalkapalloilija, joka pelaa keskushyökkääjänä. Hän pelaa FC Dinamo Tbilisin kokoonpanossa.
Ammattilaisuransa Akieremy aloitti kun hän pelasi vuonna 2004 GD Interclubessa. Ennen siirtymistään nykyiseen seuraansa hän pelasi vielä pari vuotta Sogéa FC:ssä, ennen kuin teki muutaman vuoden sopimuksen vuonna 2007 georgialaisen FC Dinamo Tbilisiin kanssa. Hän ei ole kuitenkaan seurajoukkueissaan tehnyt yhtään maalia eikä pelannut yhtään ottelua. Hän on ollut tyrkyllä myös maajoukkueeseen, mutta sielläkään hän ei ole ollut avauskokoonpanossa.
Isaac Levi

Isaac Levi (30. kesäkuuta 1930 – 25. joulukuuta 2018) oli yhdysvaltalainen filosofi ja Columbian yliopiston John Dewey -oppituolin filosofian professori. Filosofina Levi lukeutui pragmatisteihin. Hän käsitteli erityisesti tietoteoriaa, päätösteoriaa ja tieteenfilosofiaa.
Levi tuli tunnetuksi ensimmäisellä teoksellaan Gambling with Truth, jossa hän tarjoaa tietoteorian päätösteoreettisen muotoilun, joka soveltaa klassista pragmatismia, kuten William Jamesin ja C. S. Peircen ajattelua.
Teoksia

Gambling with Truth Knopf (1967)
The Enterprise of Knowledge: An Essay on Knowledge, Credal Probability and Chance, MIT (1980)
Decisions and Revisions, Cambridge University Press (1984)
Hard Choices: Decision Making under Unresolved Conflict, Cambridge University Press (1986)
The Fixation of Belief and Its Undoing: Changing Beliefs Through Inquiry, Cambridge University Press (1991)
For the Sake of the Argument: Ramsey Test Conditionals, Inductive Inference and Nonmonotonic Reasoning, Cambridge University Press (1996)
The Covenant of Reason: Rationality and the Commitments of Thought, Cambridge University Press (1997)
Aiheesta muualla

Isaac Levin kotisivu, Columbian yliopisto (englanniksi)
Isaac Levi, The Pragmatism Cybrary (englanniksi)
Olsson, Erik J.: The Pragmatism of Isaac Levi. Knowledge and Inquiry: Essays on the Pragmatism of Isaac Levi (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Isaac Levi
Käännös suomeksi
Ismo Turunen

| Ismo Turunen> Henkilötiedot |
| --- | --- |
Syntynyt: 8. maaliskuuta 1953 Hausjärvi
Kansalaisuus:  suomi
Ammatti:  pappi
Arvonimi: rovasti
Puoliso:  Siv Turunen
Muut tiedot
Koulutus: teologian kandidaatti
Martti Ismo Kalevi Turunen (s. 8. maaliskuuta 1953 Hausjärvi) on suomalainen pappi ja rovasti. Turunen toimi Siuntion seurakunnan kirkkoherrana vuosina 1985–1999. Kaksikielinen Siuntion seurakunta jaettiin vuonna 2000 Siuntion suomalaiseen seurakuntaan ja Sjundeå svenska församlingiin. Turunen jatkoi suomalaisen seurakunnan kirkkoherrana kesäkuuhun 2018 asti, jolloin hän jäi eläkkeelle.
Turunen valmistui teologian kandidaatiksi Helsingin yliopistosta vuonna 1979. Ennen Siuntion seurakunnan kirkkoherrana oloa hän toimi virallisena apulaisena Siuntion ja Inkoon seurakunnissa 1979–1982. Turusella ja hänen puolisollaan Siv Turusella on neljä lasta. Turunen on aina kannattanut lämpimästi naispappeutta ja hyväksyy samaa sukupuolta olevien ihmisten vihkimisen kirkossa.
Turunen valittiin vuonna 2012 Siuntion kunnanvaltuustoon. Hän oli SDP:n listoilla ja sai 148 ääntä. Turunen oli myös perustamassa ensimmäistä Lux Musicae festivaalia Siuntiossa vuonna 1999.
Giulia Gwinn

| Mitalit | Mitalit | Mitalit |  |
| --- | --- | --- | --- |
|  Giulia Gwinn |  Giulia Gwinn |  Giulia Gwinn |  |
Maa:   Saksa
Naisten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Pariisi 2024 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Hopeaa | Englanti 2022 |  |  |
Giulia Gwinn (s. 2. heinäkuuta 1999) on saksalainen jalkapalloilija. Hän on pelipaikaltaan puolustaja. Hän on pelannut Saksan maajoukkueessa elokuun 2022 loppuun mennessä 33 maaottelua ja tehnyt niissä kolme maalia. Hän esiintyi ensimmäisen kerran maajoukkueessa marraskuussa 2017 Ranskaa vastaan. MM-kilpailuissa 2019 Gwinn pelasi Saksan kaikki viisi ottelua alusta loppuun ja teki alkulohko-ottelussa Kiinaa vastaan ottelun ainoan maalin. EM-kilpailuissa 2022 hän pelasi Saksan kaikki kuusi ottelua ja saavutti hopeaa Englannille loppuottelussa kärsityn jatkoaikatappion jälkeen. Hänet valittiin turnauksen tähdistökentälliseen.
Gwinn siirtyi vuonna 2019 Freiburgin joukkueesta Bayern Müncheniin.
Gaon (uskonto)

Gaonit (mon. hepr. ‏גאונים‎, gaonim tai geonim) olivat juutalaisuuden hengellisiä johtajia Babyloniassa (Mesopotamiassa) Abbasidien kalifaatissa vuosina 589–1039. Gaonit johtivat Suran ja Pumbeditan akatemioita ja toimivat niissä Talmudin opettajina ja uskonnollisen lain ylimpinä säätäjinä. Suran gaon oli arvoltaan Pumbeditan gaonia ylempänä. Aikana, jolloin Babylonia oli maailman juutalaisyhteisön keskus, juutalaiset kautta maailman kysyivät gaoneilta neuvoja juutalaiseen lakiin liittyvissä kysymyksissä.
Akatemiat valitsivat gaoninsa yleensä itse, mutta joskus gaonin valitsi eksilarkki, juutalaisten maallinen johtaja Babylonissa. Gaonien merkitys alkoi vähetä 900-luvulla muiden juutalaisuuden keskusten merkitysten kasvaessa, ja viimeinen gaon kuoli vuonna 1039.
Kunnianimenä gaon ('viisas') on sittemmin annettu joillekin merkittäville juutalaisille uskonoppineille, kuten Elia Ben Salomonille, Vilnan gaonille.
George Baker

George Baker
Johannes Bouwens eli George Baker (s. 8. joulukuuta 1944 Hoorn) on alankomaalainen pop-muusikko, joka perusti vuonna 1969 yhtyeen George Baker Selection.
George Baker on julkaissut lukuisia albumeita sekä pelkällä omalla nimellään että George Baker Selectionin nimellä. Vuonna 1999 julkaistiin kokoelmalevy The Very Best Of.
George Baker Selection sai kansainvälistä suosiota singleillään "Little Green Bag" (1969) ja "Una Paloma Blanca" (1975). "Little Green Bag" kuultiin vielä vuonna 1992 elokuvassa Reservoir Dogs.
Diskografia > George Baker Selection

Little Green Bag (1970)
Love in the World (1970)
Now (1972)
Hot Baker (1974)
Paloma Blanca (1975)
A Song for You (1975)
River Song (1976)
So Lang die Sonne Scheint (1976)
Summer Melody (1977)
Paradise Island (1983)
Santa Lucia by Night (1985)
Viva America (1987)
From Russia with Love (1988)
Diskografia > Sooloalbumit

In Your Heart (1978)
Another Lonely Christmas Night (1978)
Sing for the Day (1979)
Wild Flower (1980)
The Winds of Time (1981)
Dreamboat (1989)
Love in Your Heart (1991)
Memories (1993)
Flashback (2000)
Lonely Boy (2009)
Diskografia > Singlet

Little Green Bag (1969)
Dear Ann (1970)
I Wanna Love You (1970)
Marie-Jeanne (1973)
Baby Blue (1974)
Cante Libre (1974)
Sing a Song of Love (1975)
Paloma Blanca (1975)
Rose Marie (1975)
Morning Star (1975)
Rosita (1978)
Generic

Genericin logo
Generic on itävaltalainen mopo- ja moottoripyörävalmistaja. Genericin tuotevalikoima kattaa 50–250-kuutioisilla moottoreilla varustettuja mopoja ja moottoripyöriä. Genericin tuotevalikoima keskittyy nimenomaan kaupunkiajoon tarkoitettuihin kaksipyöräisiin sen sijaan, että se pyrkisi rakentamaan laajempaa moottoripyörämallistoa isommilla moottoreilla.
Generic hoitaa itse tuotteidensa jakelun Itävaltaan, Saksaan ja Italiaan. Yhtiön valmistamia ajoneuvoja myydään yhteensä noin 30 Euroopan maassa.
Historiaa

Generic aloitti tuotantonsa Itävallassa vuonna 2004. Yrityksen tuotevalikoima koostui aluksi skoottereista ja laajeni siitä myös enduro-tyylisiin kaksipyöräisiin. Generic pyörien suunnittelusta vastaa itävaltalainen Kiska Design -suunnittelutoimisto.
Pyörien tekniikka

Genericin pyörissä on sekä sähkö- että poljinkäynnistys. Niissä on myös sivupeilit ja etu- ja takavalo. Osassa mopoista on sähkörajoitin. Enduromallit ovat ketjuvetoisia ja niissä on kuusiportainen vaihteisto kytkimellä. Skoottereissa on voimansiirtona portaaton CVT-automaattivaihteisto, joten niissä ei ole manuaalivaihteita.
Malleja

Moposkootterit
Xor 50
Kaksitahtimoottorilla varustettu moposkootteri, josta on valmistettu myös erikoismalli AT&T Williams Formula 1 -tallin lisenssillä.
Gps 50
Ideo 50
Roc 50
Onyx 50
Skootterit
Xor 125
Soho 125
Isot mopot
Trigger 50 x
Trigger 50 sm
Trigger 50 x comp.
Trigger 50 sm comp.
Aiemmat mallit
Mini trigger sm
Mini trigger x
Zion
Soho 150
Trigger x 125
Trigger sm 125
Urano 2.6
Georg Alanus

| Georg Alanus |
| --- | --- |
 Alanuksen taikuutta koskevan väitöskirjan De Magia Naturali ensimmäinen sivu (1645). Koko väitöskirja on luettavissa Doria-palvelusta
Turun tuomiorovasti
 1654–1664 
Edeltäjä:  Eskil Petraeus
Seuraaja:  Enevaldus Svenonius
Turun akatemian rehtori
 1647–1648 1652–1653 
Edeltäjä:  Martin Stodius Martin Stodius
Seuraaja:  Nils Nycopensis Mikael Wexionius
Henkilötiedot
Koko nimi:  Georgius Christophori Alanus
Syntynyt: 12. helmikuuta 1609 Jomala, Ahvenanmaa
Kuollut: 15. heinäkuuta 1664 (55 vuotta) Turku
Ammatti:  professori, tuomiorovasti
Vanhemmat:  Christophorus Sigfridi Alanus Elisabet Georgii
Puoliso:   Elisabet Nilsintytär (vih. 1640) 
Muut tiedot
Koulutus:  maisteri (1635) teologian tohtori (1660)
Tutkinnot:  Uppsalan yliopisto
Instituutti:  Turun akatemia
Tutkimusalue:  Luonnontieteet ja teologia
Merkittävät teokset:  Formula concordiae
Uskonto:  kristinusko
Tunnustuskunta:  luterilaisuus
Georg(ius) Christophori Alanus, aiemmin myös: Yrjö Alanus (12. helmikuuta 1609 Jomala, Ahvenanmaa – 15. heinäkuuta 1664) oli Suomen ensimmäinen fysiikan ja kasvitieteen professori (tuolloin luonnontieteen professori). Alanuksesta tuli myöhemmin teologian professori. Hän oli Turun akatemian rehtori vuosina 1647–1648. Alanus tutki tähtitiedettä ja vastusti kopernikaanista heliosentristä maailmankuvaa.